<classify> Taarifa ya Shirikisho la Soka Tanzania TFF kwa vyombo vya habari jana ilisema hatua kali za kinidhamu zitachukuliwa dhidi yake iwapo atarudia kufanya tukio la aina hiyo.Mapunda alifanya hivyo katika mechi hiyo ambayo timu yake ilishinda kwa bao 1-0 ambapo aliingia uwanjani na taulo hilo akilazimisha kulininginiza golini, lakini mwamuzi Martin Saanya wa Morogoro alimtaka aliondoe na ndipo alipokwenda kulitundika kwenye moja ya mabango yaliyokuwa na matangazo ya wadhamini wa ligi hiyo kabla ya kutakiwa tena kulitoa ambapo aliamua kulitandika pembeni ya goli.Kwa mujibu wa taarifa ya TFF kwa vyombo vya habari jana, maamuzi hayo yamefikiwa kwenye kikao cha Kamati ya Uendeshaji na Usimamizi wa Bodi ya Ligi Kuu Tanzania kilichoketi Machi 24, mwaka huu jijini Dar es Salaam na kupitia taarifa mbalimbali za michezo iliyochezwa na kutoa adhabu.Mbali na Mapunda, wachezaji Haruna Niyonzima na Dan Mrwanda wa Yanga, mchezaji wa Azam FC Salum Abubakar na mchezaji wa JKT Ruvu Richard Maranya wamepigwa faini ya Sh 500,000 kila mmoja kwa makosa tofauti waliyofanya katika michezo yao mbalimbali ya Ligi Kuu bara.Aidha, tuhuma inayomhusu mshambuliaji wa Yanga, Amis Tambwe kwa kitendo cha kumshika korodani beki wa Simba, Juuko Murshid zimepelekwa kwenye Kamati ya nidhamu ya Shirikisho la Soka Tanzania TFF.Kwa mujibu wa taarifa hiyo, Niyonzima alipigwa faini hiyo kwa mujibu wa Kanuni ya 37f kwa kupiga teke meza ya mwamuzi wa akiba baada ya kutolewa nje kwa kadi nyekundu katika mchezo dhidi ya Simba uliochezwa Machi 8 mwaka huu kwenye Uwanja wa Taifa Dar es Salaam.Aidha, Mrwanda alipigwa faini hiyo kwa mujibu wa kanuni ya 1412 kwa kutopeana mikono na wachezaji wa timu ya Simba, huku Abubakar wa Azam na Maranya wa JKT Ruvu wakipigwa faini hiyo kwa mujibu wa Kanuni ya 373 kwa kupigana uwanjani kwenye mechi namba 123 ambapo walitolewa nje kwa kadi nyekundu.  <topic>: michezo 